《满路花 夜抵江城，闻蜡梅香，同刘易台柬黄艾罨》
清代·张夏

芦遮曲岸天，竹碎沙滩月。榜人乘夜渡、呼声捷。严寒堕指，百丈迎风折。

星芒动金阙。送下栴檀，却随鼓角清越。

常年于役，半刺怀磨减。何如茅屋卧、耑修业。暗麝飘来，此亦晨钟发。

素交吾所浃，问山谷、木樨香，参个同别。

作者简介：张夏，字秋韶，江苏无锡人。隐居菰川之上，孝友力学。初从马世奇受经，后入东林书院，从高世泰学。积十馀年，遂入世泰之室。世泰卒，其子弟相与立夏为师，事之如世泰。汤斌抚江苏，至东林，与夏讲学，韪其言。延至苏州学宫，为诸生讲《孝经》、《小学》。退而注《孝经解义》、《小学瀹注》。